# REGLUGERÐ

## um breytingu á reglugerð um skotelda, nr. 414/2017.

1. gr.

Eftirfarandi breytingar verða á 5. gr. reglugerðarinnar:

1. Í stað orðanna „á tímabilinu 28. desember til 6. janúar að báðum dögum meðtöldum“ í 1. málsl. 3. mgr. kemur: 30. desember, 31. desember og 6. janúar.
2. Í stað orðanna „á tímabilinu eftir þrettánda dag jóla og fram að sunnudegi þar á eftir“ í 2. málsl. 3. mgr. kemur: frá 2. janúar til 5. janúar eða einn dag eftir þrettánda dag jóla og fram að sunnudegi þar á eftir hafi sveitarfélög ákveðið að færa þrettánda dag jóla.
3. Í stað orðanna „á tímabilinu 28. desember til 6. janúar“ í 1. málsl. 4. mgr. kemur: 30. desember, 31. desember og 6. janúar.

2. gr.

1. mgr. 6. gr. orðast svo:

Skotelda í 1. flokki er heimilt að nota allt árið. Almenn notkun á skoteldum í 2. og 3. flokki er heimil sem hér segir:

i. frá kl. 16:00 31. desember til kl. 02:00 1. janúar,

ii. 1. janúar frá kl. 16:00 til kl. 22:00 og

iii. 6. janúar frá kl. 16:00 til kl. 22:00.

3. mgr. 6. gr. orðast svo:

Sveitarfélög geta þrátt fyrir 1. mgr. ákveðið að heimila almenna notkun á skoteldum á einum tilteknum degi í stað tímabils skv. i-lið 1. mgr., en þó ekki síðar en þrettánda dag jóla, séu veðurskilyrði óhagstæð til notkunar á skoteldum vegna vindáttar eða vindhraði er undir 2 m/s eða yfir 10 m/s, á þeim tíma eða að mengunarspár sýni fram á að mengun sé það mikil á þeim tíma eða í kjölfarið að það muni verða hættulegt heilsu manna. Jafnframt er sveitarfélögum heimilt að halda viðburði á sunnudegi í fyrstu viku janúar í stað þess að halda þá þrettánda dag jóla og er þá almenn notkun skotelda í sveitarfélaginu heimiluð þann dag sbr. iii-liður 1. mgr. Ákvarðanir um slíkar ráðstafanir skal kynna rækilega í sveitarfélaginu.

4. mgr fellur brott

3. gr.

1. málsl. 4. mgr. 14. gr. orðast svo:

Skilyrði til að veita leyfi fyrir skoteldasýningu er að fyrir liggi starfsleyfi heilbrigðisnefndar fyrir sýningunni, skv. 6. gr. og tölul. 23. í viðauka IV laga nr. 7/1998 um hollustuhætti og mengunarvarnir með síðari breytingum og reglugerð um losun frá atvinnustarfsemi og mengunarvarnaeftirlit.

4. gr.

Reglugerð þessi, sem sett er með heimild í 40. gr. vopnalaga nr. 16/1998, öðlast gildi þegar í stað.

Dómsmálaráðuneytinu